text: DF-politiker blokerer på sociale medier
  06 august 2017 kl. 11.14
  Viceborgmester i Fredericia Susanne Eilersen (DF) er kommet i modvind efter en Facebook-opdatering om landsholdsspilleren Nadia Nadim. Hun blokerer nu folk, der spørger ind til opslaget.
  - Helt forudsigeligt at pressen skal fremhæve en udlænding som noget særligt, skrev Susanne Eilersen, viceborgmester i Fredericia Kommune, på sin Facebook-profil om landsholdsspilleren Nadia Nadim.
  Opslaget blev mødt med harme, da Nadia Nadim kom til Danmark i år 2000 og har haft dansk statsborgerskab siden 2008. Susanne Eilersen har senere slettet opslaget fra Facebook.
  Susanne Eilersen har overfor TV SYD forklaret, at hendes opslag er blevet misforstået og at der er derfor, hun slettede det, men hun ønsker derudover ikke at uddybe, hvad hun mente.
  På det sociale medie Twitter spørger mange ind til Susanne Eilersen kommentar om Nadia Nadim, men i stedet for dialog, svarer Susanne Eilersen igen med at blokere folk.
  Blandt andet er den danske kunstner Lukas Graham blevet blokeret.
  Meget pinlig måde at være politiker på når der blokeres på baggrund af saglige argumenter. DF bør virkelig tænke sig om... tsk tsk pic.twitter.com/q0IYXdZYw9
  
  